# **DECIZIA ETAPEI DE ÎNCADRARE**

## Nr. din 03.07.2018

Ca urmare a solicitării de emitere a acordului de mediu adresate de **S.C. Cezar Auto Center S.R.L.**, cu sediul în com. Fântâna Mare, sat Fântâna Mare, str. La Temelie, nr. 28, judeţul Suceava, înregistrată la APM Suceava cu nr.1472/15.02.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.06.2018, că proiectul ***Schimbare destinaţia din hală în service auto şi din şopron în atelier dezmembrări auto; construire platforme, separator de produse petroliere şi bazin vidanjabil*** propus a fi amplasat în com. Fântâna Mare, sat Fântâna Mare, str. La Temelie, nr. 28, jud. Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 11, lit. b;

b) Lucrările propuse constau în:

- Suprafaţa de teren aferentă obiectivului de investiţie este de 8455 mp.

- Pe terenul mai sus mentionat există construite următoarele clădiri:

- clădire 1- construcţie tip parter, care ocupă o suprafaţă de 353,80 mp, care va fi amenajată ca atelier service auto. Spaţiul interior va fi compartimentat în staţie ITP, atelier service auto, cameră compresor, vestiar, cameră centrală termică.

Atât pardoseala interioară cât şi platformele exterioare vor fi betonate.

- clădire 2- construcţie tip parter( şopron ), care ocupă o suprafaţă de 375,85 mp, care va fi amenajată ca atelier dezmembrări auto.

-Pentru realizarea proiectului propus se va organiza activitatea atelierului,de dezmembrări auto într-un spaţiu de lucru, împărţit pe zone de activităţi, distincte şi amenajate corespunzător. Aceste zone sunt reprezentate după cum urmează:

1. Zona de livrare, respectiv zona de primire şi înregistrare.
2. Zona de depozitare preliminară a autovehicolelor care nu au fost tratate prealabil.
3. Zona de depoluare a autovehicolelor scoase din uz.
4. Zona de depozitare a vehicolelor depoluate.
5. Zona de dezmembrare.
6. Zona de stocare a părţilor reutilizabile care nu conţin fluide.
7. Zona de stocare a părţilor reutilizabile care conţin fluide.
8. Zona de stocare a deşeurilor solide pentru reciclare.
9. Zona de stocare a deşeurilor fluide pentru reciclare.
10. Zona de stocare a vehicolelor dezmembrate.

În exteriorul construcţiilor vor fi amenajate platforme betonate cu suprafaţa totală de 977 mp.

Utilităţi sunt asigurate după cum urmează:

* Alimentarea cu apă se asigură din sursă proprie-puţ săpat echipat cu instalaţie hidrofor.
* Apele uzate menajere vor fi colectate într-un bazin betonat vidanjabil cu capacitatea de 30 mc. Apele pluviale colectate de pe platformele betonate prin intermediul unei rigole sunt trecute printr-un separator de produse petroliere şi apoi colectate în acelaşi bazin vidanjabil de 30 mc. Apele colectate în bazin vor fi periodic vidanjate de o firmă specializată şi autorizată, pe bază de contract.
* Energia electrică este asigurată prin branşamentul existent la reţeaua de distribuţie a localităţii.
* Energia termică va fi asigurată cu ajutorul unei centrale termice cu funcţionare pe combustibil lemnos. Gazele arse vor fi evacuate printr-un coş cu înălţimea de 6,0 m şi diametrul de 025 m.

Gestiunea deşeurilor

* Sursa de deşeuri este activitatea de dezmembrare VSU şi cea de service auto.

|  |  |
| --- | --- |
| **Cod deșeu** | **Denumire deșeu** |
| 13 02 06\* | uleiuri sintetice de motor, de transmisie si de ungere |
| 16 01 03 | anvelope scoase din uz |
| 16 01 07\* | filtre de ulei |
| 16 01 12 | placute de frâna, altele decât cele specificate la. 16 01 11 |
| 16 01 13\* | lichide de frâna |
| 16 01 15 | fluide antigel, altele decât cele specificate la 16 01 14 |
| 16 01 17 | metale feroase |
| 16 01 18 | metale neferoase |
| 16 01 19 | materiale plastice |
| 16 01 20 | sticla |
| 16 06 01\* | baterii cu plumb |
| 16 07 99 | alte deseuri nespecificate |
| 20 03 01 | deseuri municipale amestecate |
| 16 01 09\* | componente cu continut de PCB |
| 16 01 10\* | componente explozive (de ex. perne de protectie (air bags)) |
| 16 01 21\* | componente periculoase, altele decât cele specificate de la 16 01 07 la 16 01 11 si 16 01 13 si 16 01 14 |
| 16 01 16 | rezervoare pentru gaz lichefiat |
| 16 08 01 | catalizatori uzati cu continut de aur, argint, reniu, rodiu, paladiu, iridiu sau platina (cu exceptia 16 08 07) |

* Toate categoriile de deşeuri rezultate vor fi valorificate către firme specializate, pe bază de contract.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

a) la solicitarea reprezentantului Sectorului de Gospodărire a Apelor Suceava din şedinţa CAT din data de 27.06.2018, titularul are obligaţia de a obţine avizul de gospodărire a apelor.

b) La finalizarea lucrărilor de amenajare titularul are obligaţia de a solicita la APM Suceava eliberarea autorizaţiei de mediu pentru funcţionare;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Gheorghe Aldea**

**Şef Serviciu Avize, Acorduri, Autorizaţii, Întocmit,**

**ing. Constantin Burciu ing. Doru Cojocaru**